Mικρές επισημάνσεις για τα μεγάλα ψέματα του κ. Τσίπρα\nΔευτερολογία του Σταύρου Θεοδωράκη στη Βουλή για τα αγροτικά\nΔεν θέλω, κυρίες και κύριοι συνάδελφοι, να υπερασπιστώ τους προηγούμενους κυβερνώντες αλλά πραγματικά υπάρχει κάτι οξύμωρο σε αυτά που συνήθως λέει ο κ. Τσίπρας. Διαμαρτύρεται συνέχεια για τη συνεργασία του ΠΑΣΟΚ με την ΝΔ. Θα τον ακούσει κάποιος απ’ έξω και θα πιστέψει ότι δεν κυβερνά με έναν ακροδεξιό. Θεωρώ λοιπόν ότι είναι τουλάχιστον ανειλικρινές να αναφέρεσαι στο προηγούμενο καθεστώς λέγοντας ότι ήταν η δεξιά με το κέντρο που κυβερνούσε, και σήμερα που εσύ κυβερνάς με έναν ακροδεξιό πολιτικό, να μην λες κουβέντα. Έλεος και λίγη αυτογνωσία.\nΔεύτερο θέμα: Κάλεσα τον κ. Τσίπρα να απαντήσει αν συμφωνεί με τις αγωγές και τα αυτόφωρα του κ. Καμμένου στους δημοσιογράφους. Δεν πήρα καμία απάντηση και το ερώτημα μας θα παραμείνει.\nΤρίτο θέμα: Υποβίβασε ο κ. Τσίπρας τον κ. Μουλόπουλο, στη θέση του πρώην βουλευτή του ΣΥΡΙΖΑ. Ο κ Μουλόπουλος έχει μια άλλη ιδιότητα κύριοι συνάδελφοι, είναι πρόεδρος του ΔΣ της Αυγής σήμερα. Και τέλος πάντων, όντως πρέπει να σώσουμε τον ΔΟΛ και τους εργαζόμενους και να βρούμε επιχειρηματική λύση χωρίς θαλασσοδάνεια. Και τον Μαρινόπουλο δεν έπρεπε να σώσουμε; Έπρεπε. Έστειλε ο κ. Τσίπρας τον κ. Σκουρλέτη να αναλάβει τον Μαρινόπουλο; Στέλνει δηλαδή το κυβερνητικό κόμμα σε κάθε επιχείρηση που πρέπει να σωθεί ένα έμπιστο ανώτερο κομματικό στέλεχος για να το σώσει; Αστειότητες. Είναι σαφές ότι προσπαθεί το μακρύ χέρι του ΣΥΡΙΖΑ, μετά την αποτυχία στα κανάλια, να ελέγξει τις εξελίξεις στον ΔΟΛ και μέσω αυτού πιστεύω το MEGA. Και όπως σας είπα πριν, η συμφωνία στρώνεται. Και είναι συγκεκριμένο το ενδιαφέρον του εργολάβου κ. Μπόπολα – έκανε και συναντήσεις με τους υπουργούς – να σώσει υποτίθεται τον ΔΟΛ, όπως έχει...σώσει και τον Πήγασο.\nΤώρα επί της ουσίας, ο κ. Τσίπρας είπε κάτι σωστό το οποίο εγώ δεν θα το απορρίψω. Είμαστε σύμφωνοι ότι πρέπει να γίνει μια προσπάθεια διάσωσης των εντύπων. Όχι διάσωσης των ιδιοκτητών των εντύπων αλλά των εντύπων. Και αυτή η προσπάθεια έχει γίνει στο εξωτερικό. Έχει γίνει στη Γαλλία επί Σαρκοζί, έχει γίνει στην Ιταλία επί Ρέντζι. Πρέπει να το κάνουμε, δεν πρέπει να μείνει η χώρα χωρίς έντυπα. Ανεξαρτήτως τις διαφορές που έχουμε εμείς ή εσείς με κάποια απ' αυτά. Υπάρχουν αποφάσεις που έχουν παρθεί στην ΕΕ και νομίζω ότι μακριά από λαϊκισμούς και δημαγωγίες θα πρέπει να πάρουμε την ευθύνη και να αποφασίσουμε να σώσουμε τους δημοσιογράφους των εντύπων και να μην παραδώσουμε την ενημέρωση μόνο στον χαοτικό κόσμο του διαδικτύου.\nΤέταρτο θέμα: Εκλογικός νόμος εν συντομία: Η άποψή μας είναι ότι υπήρξατε δειλοί και συντηρητικοί. Σας είχαμε προτείνει τρία πράγματα, τα οποία τα ζητάει όλη η ελληνική κοινωνία και δεν τολμήσατε να τα κάνετε. Πρώτον, η ψήφος των ανθρώπων που είναι στο εξωτερικό, των παιδιών μας που έφυγαν. Γιατί δεν ψηφίζουν; Γιατί αποφασίζετε να ρίξετε μαύρο σ' αυτή την επιλογή; Γιατί λέτε από τώρα ότι αυτοί οι άνθρωποι, όποτε και να γίνουν εκλογές, δεν θα ψηφίσουν, δεν θα λάβουν κάποια απόφαση για τη χώρα τους; Είναι μία συντηρητική, δειλή επιλογή. Και δεν έχετε απάντηση γιατί δεν το κάνετε, γιατί τεχνικά, πλέον, είναι πάρα πολύ εύκολο. Σας προτείναμε επίσης το σπάσιμο των μεγάλων περιφερειών, που παλιότερα λέγατε ότι είναι τα εκκολαπτήρια της διαφθοράς. Ούτε αυτό δεχτήκατε να κάνετε – δεν τον ήθελε και ο κ. Λεβέντης και ο κ. Τσίπρας υποχώρησε – και το τρίτο που προτείναμε είναι ένα αναλογικό μπόνους. Το πρώτο κόμμα να παίρνει ένα μπόνους ανάλογα με τη δύναμή του. Όταν έχει 40% να παίρνει 20 έδρες, όταν έχει 50% να παίρνει 25. Ούτε αυτό δεχτήκατε να το συζητήσετε. Άρα, λοιπόν, και στον εκλογικό νόμο κάνετε τυχοδιωκτικές επιλογές ανάλογα με το τι σας συμφέρει κάθε φορά. Και όπως αντιλαμβάνεστε αν κάποιος κάνει ευκαιριακές επιλογές, τυχοδιωκτικές πολιτικές στο τέλος μένει μόνος του, χωρίς συμμάχους σε κανένα θέμα.\nΤώρα, σε ότι αφορά τη μεγάλη εικόνα: την οικονομία και την αξιολόγηση. Εγώ ειλικρινά δεν έχω καταλάβει και θα ήθελα στην τριτολογία του ο κ. Τσίπρας να το ξεκαθαρίσει, πρέπει να φύγει το ΔΝΤ; Αυτή είναι η άποψή σας; Γιατί ακούω από υπουργούς και το ένα και το άλλο. Θέλετε λοιπόν να φύγει το ΔΝΤ και να μείνετε μόνοι με τον κ. Σόιμπλε; Αυτή τη στιγμή είναι προς όφελος της χώρας να φύγει το ΔΝΤ και να μείνει χωρίς αντίπαλο η απαίτηση του Σόιμπλε για μεγάλα πλεονάσματα; Στην υπόθεση του χρέους το ΔΝΤ έχει αρνητική θέση; Θέλουμε μια συγκεκριμένη απάντηση από την κυβέρνηση πέρα από τις γενικές στερεότυπες ιδεολογικές αναφορές. Για εμάς, κυρίες και κύριοι, η αναβολή δεν είναι ο δρόμος. Πρέπει να προχωρήσουμε. Οι ξεχασμένοι Έλληνες δεν έχουν άλλη υπομονή και αυτό αφορά τους αγρότες, τους ανέργους, τους δημιουργικούς Έλληνες. Αυτή είναι η σκέψη μας. Πρέπει λοιπόν να βρούμε το θάρρος να στρέψουμε το βλέμμα μας στην κοινωνία, να ζήσουμε μέσα σ' αυτή και να μη ζει ο καθένας στον μικρόκοσμο που δημιουργεί ο κομματικός μηχανισμός.\nΔείτε παρακάτω ολόκληρη την δευτερολογία:\nΕπόμενο Είμαστε μπροστά σε μια κυβερνητική επέλαση στα ΜΜΕ


Νεϊμάρ: «Προσπαθώ από 2017 να πάρω το Champions League με την Παρί» (vid) - ZonePress\nΟ Νεϊμάρ μίλησε για την μεγάλη του επιθυμία να κατακτήσει το Champions League με την Παρί Σεν Ζερμέν, τον Λιονέλ Μέσι αλλά και για το όραμα της Παρί Σεν Ζερμέν.\nΗ φετινή σεζόν για τον Βραζιλιάνο αστέρα δεν έχει ξεκινήσει ιδανικά, καθώς στα οκτώ παιχνίδια που έχει αγωνιστεί σε όλες τις διοργανώσεις, μετράει μόλις ένα γκολ και δύο ασίστ.\nΣε συνέντευξη που παραχώρησε στη «Red Bull», ο Νεϊμάρ μίλησε για το ξεκίνημα της ομάδας του, τον Λιονέλ Μέσι αλλά και για την επιθυμία του να στεφθεί πρωταθλητής Ευρώπης, με την Παρί Σεν Ζερμέν.\n«Είμαι πολύ χαρούμενος και ικανοποιημένος που έχω τον Μέσι στην Παρί Σεν Ζερμέν. Δεν είναι μόνο ποδοσφαιρικό είδωλο, κορυφαίος παίκτης και ιδιοφυΐα, αλλά και φίλος μου. Και όταν έχεις φίλους δίπλα σου, η καθημερινότητά σου είναι πιο ανάλαφρη και ήρεμη. Ελπίζουμε να γράψουμε ιστορία μαζί, όπως κάναμε στη Μπαρτσελόνα», ανέφερε αρχικά για τον Λιονέλ Μέσι και στη συνέχεια κλήθηκε να μιλήσει για τους συμπαίκτες που τον έχουν ενθουσιάσει έως τώρα στην ομάδα του.\nΦυσικά, ο Νεϊμάρ δεν θα μπορούσε να μη ρωτηθεί για τους στόχους του, με τον ίδιο να απαντάει πως θέλει επιτέλους να πανηγυρίσει έναν τίτλο του Champions League με την Παρί Σεν Ζερμέν.\n«Θα ήταν απίστευτο. Ήρθα στην Παρί με στόχο να σηκώσω το τρόπαιο του Champions League. Αυτό προσπαθώ να κάνω από το 2017. Σήμερα η ομάδα μας έχει κάτι καινούργιο, υπάρχουν πολλοί ποιοτικοί παίκτες και εξακολουθούμε να προσαρμοζόμαστε μεταξύ μας. Μόλις συνηθίσουμε ο ένας τον άλλον θα είμαστε πολύ δυνατοί συλλογικά και ατομικά δεν νομίζω ότι χρειάζεται να πω κάτι. Θα ήταν απίστευτο να κάνουμε με την Παρί αυτό που κάναμε στη Μπαρτσελόνα», ήταν τα λόγια του 29χρονου άσου.\nΗ δημοσίευση κοινοποιήθηκε από το χρήστη Red Bull Neymar Jr’s Five (@redbullneymarjrsfive)


Το πιο σeξι ανδρικό χαρακτηριστικό, σύμφωνα με τις γυναίκες – Λεβεντογέννα Κρήτη μας\nHome / ΝΕΑ / Το πιο σeξι ανδρικό χαρακτηριστικό, σύμφωνα με τις γυναίκες\nΓιατί το ότι οι άντρες που έχουν στα μούτρα μούσια κι όχι aftershave από το κόντρα ξύρισμα είναι οι πιο γοητευτικοί, ελκυστικοί/σeξι/ερωτεύσιμοι/λουκουμάκια για φάγωμα είναι πιο προφανές κι από το ότι η φετινή ελληνική τηλεόραση δεν σέβεται καθόλου το γυναικείο φύλο (άσχετο, αλλά πάντα κολλάει).\nΣτην ανάλυση που ακολούθησε, οι ερευνητές δήλωσαν πως εκ των αποτελεσμάτων, υπάρχει συσχετισμός του μουσιού με την ωριμότητα ενός άντρα, την αρρενωπότητά του και την κοινωνική του κυριαρχία. «Τα γένια είναι πιο ελκυστικά και εκτιμώνται κυρίως από γυναίκες που στοχεύουν σε μακροχρόνιες σχέσεις παρά σε εκείνες τις πιο σύντομες, κι αυτό γιατί υποδεικνύουν την ικανότητα ενός άντρα να ανταγωνιστεί κοινωνικά τους υπόλοιπους. Βέβαια αυτή δεν είναι η πρώτη έρευνα που αναδεικνύει το πρότυπο του lumbersεxual. Τα γένια ήταν δείγμα δύναμης και γοητείας από πολύ παλιά.\nΠροηγούμενο Σε ποια περιοχή της Ελλάδας βρισκόταν ο πιο επικίνδυνος δρόμος, που τα λεωφορεία κινούνταν στο χείλος του γκρεμού.\nΕπόμενο Προφητεία Οσίας Σοφίας, ανατριχίλα: «Θα γίνει τρίτος παγκόσμιος πόλεμος και θα σωθεί μόνο»


Μπάνκι: «Δεν προετοιμαστήκαμε σωστά»! - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Μπάνκι: «Δεν προετοιμαστήκαμε σωστά»!\nΜπάνκι: "Δεν προετοιμαστήκαμε σωστά"!\nΟ κόουτς της Αρμάνι, Λούκα Μπάνκι τόνισε ότι δεν έγινε η κατάλληλη προετοιμασία από την ομάδα του για να παίξει στο ΟΑΚΑ, ενώ …έβγαλε το καπέλο στον Παναθηναϊκό για την εξαιρετική εμφάνιση.\n«Είδαμε ένα ακόμα μεγάλο παιχνίδι του Παναθηναϊκού. Μία ακόμα μεγάλη νίκη στο γήπεδό του. Εμείς δεν είχαμε την ενέργεια να αντέξουμε στην πίεση του Παναθηναϊκού. Δεν καταφέραμε να κοντράρουμε την καλή του επίθεση και τη δυνατή άμυνα. Κάναμε comeback στη δεύτερη περίοδο, αλλά μετά ξέφυγαν ξανά και ήταν πολύ δύσκολο για εμάς. Το 25% που σουτάραμε στα τρίποντα τα λέει όλα για εμάς. Όταν παίζεις κόντρα σε μία τόσο καλή ομάδα που σούταρε καλά, δεν μπορείς να την αντιμετωπίσεις όπως θα έπρεπε. Είναι ώρα για εμάς να ανεβάσουμε την ποιότητα του παιχνιδιού μας. Να παλεύουμε για 40 λεπτά. Έχουμε πολύ καλή ομάδα και θα πρέπει να το δείχνουμε και εκτός έδρας. Οι περισσότεροι πέρσι μετά το πρώτο παιχνίδι του Top 16 με τον Παναθηναϊκό έλεγαν ότι δεν μπορούμε να πάμε καλά, αλλά τα καταφέραμε.\nΠροσπαθήσαμε να προετοιμάσουμε την ομάδα, να αντέξει σε μία τόσο δύσκολη έδρα. Τα περισσότερα μέλη της ομάδας δεν τα κατάφεραν να προετοιμαστούν. Πρέπει να κοντράρουμε καλύτερα, αλλά δεν το κάναμε. Το παιχνίδι τους ήταν απίστευτο. Δεν περιμέναμε να έχει ανάλογη εξέλιξη ο αγώνας, αλλά το φοβόμασταν.\nΗ ποιότητα του Διαμαντίδη φαίνεται όταν είναι μέσα αλλά και έξω από το γήπεδο. Θα πρέπει να δουλέψουμε πολύ. Συγχαρητήρια στον Παναθηναϊκό».


Επιλέξτε σωστά ένα άρωμα - athinapoli\nΣκόρδο: Ποια τα οφέλη του στην υγεία μας\nΤα βασικά λάθη που κάνουν οι γυναίκες στη σχέση!\nΕπιλέξτε σωστά ένα άρωμα\nΈχετε παρατηρήσει ότι τα αρώματα μυρίζουν διαφορετικά σε κάθε άνθρωπο;. Αυτό συμβαίνει γιατί το PH του δέρματος αντιδρά διαφορετικά με το άρωμα. Πώς όμως θα επιλέξετε αυτό που σας ταιριάζει;\nΠώς να δοκιμάσετ ένα άρωμα: Μέσα από μια μεγάλη ποικιλία αρωμάτων, σε μικρά δείγματα, κάνετε τις δοκιμές σταδιακά, όχι περισσότερα από 2 κάθε φορά. Βάλτε μια μικρή ποσότητα στον καρπό σας (το ένα στον ένα καρπό, το άλλο στον άλλον) χωρίς να τ’ακουμπήσετε και περιμένετε 1 λεπτό! Μυρίστε τα (αυτή είναι η νότα κορυφής). Περιμένετε 10 λεπτά και ξαναμυρίστε τα (αυτή είναι η νότα καρδιάς). Κάντε μία βόλτα τριγύρω και μυρίστε το πάλι ύστερα από 30-45 λεπτά. Η νότα βάσης είναι εμφανής τώρα και υποδεικνύει το πώς θα μυρίζετε κατά τη διάρκεια της μέρας!\nΠώς να φορέσετε ένα άρωμα; Η μύτη σας εξακολουθεί να κοιμάται ακόμα και όταν ξυπνάτε. Γι’ αυτό έχει την τάση να αγνοεί τη μυρωδιά και να σας ωθεί στο να το παρακάνετε! Η μυρωδιά έχει την τάση να «ανεβαίνει» από τα χαμηλά στα ψηλά. Γι’ αυτό ψεκάστε το στήθος αλλά και πιο κάτω από αυτό. Καθώς η ζέστη απελευθερώνει το άρωμα είναι απαραίτητο να ψεκάζετε στα σημεία του σώματος στα οποία οι φλέβες βρίσκονται πολύ κοντά στην επιφάνεια του δέρματος: καρποί, λαιμός, πίσω από τα αυτιά είναι μέρη που παράγουν θερμότητα και τονίζουν τη μυρωδιά του αρώματος. Σε καμία περίπτωση μην ανακατεύετε 2 αρώματα.\nΠώς να διατηρήσετε το άρωμά σας: Τα περισσότερα αρώματα διαρκούν από 6 μέχρι 12 μήνες από την ημερομηνία παραγωγής τους, όχι από την ημερομηνία που το ανοίξατε. Άρα βεβαιωθείτε ότι το άρωμα είναι καινούριο και έχει ημερομηνία λήξης. Βεβαιωθείτε ότι και το μπουκάλι αλλά και η συσκευασία είναι καινούργια και δεν έχουν ανοιχτεί. Η ζέστη και το φως εξασθενούν τη μυρωδιά άρα φυλάξτε τα σε δροσερούς και ξηρούς χώρους, μακριά από το φως του ήλιου.\nΠώς να φτιάξετε ένα χειροποίητο αλογάκι για παιδιά βήμα βήμα


Συνάντηση Οικονόμου - ΕΣΗΕΑ:Στήριξη σε όλα τα media και «όχι» για το χαρτί - Media\nΣυνάντηση Οικονόμου – ΕΣΗΕΑ:Στήριξη σε όλα τα media και «όχι» για το χαρτί\nΤην επιδοματική τακτική της κυβέρνησης της Ν.Δ. έναντι των μέσων ενημέρωσης επιβεβαίωσε για ακόμα μία φορά ο υφυπουργός παρά τω πρωθυπουργώ, Γιάννης Οικονόμου, στη συνάντησή του με τα μέλη του Δ.Σ. της ΕΣΗΕΑ. Το τρίπτυχο στήριξης για όλα τα media αφορά τη συνέχιση κάλυψης της εισφοράς τoυ 2% του ΕΔΟΕΑΠ από τον κρατικό Προϋπολογισμό, την επιδότηση του δικτύου διανομής για τις εφημερίδες και την ένταξη των επιχειρήσεων ΜΜΕ στα επενδυτικά προγράμματα του Ταμείου Ανάκαμψης.\nΣτον αντίποδα των παραπάνω, ο Γιάννης Οικονόμου δεν αποδέχθηκε θερμά το αίτημα κατάργησης του ΦΠΑ για το χαρτί, με επιχείρημα πως δεν υπάρχει κέρδος για τους εκδότες. Θυμίζουμε πως οι εκδότες έχουν ζητήσει την επιδότηση της εκτύπωσης εντύπων, αλλά ο κ. Οικονόμου αναφέρθηκε σε αναπροσαρμογή στο κόστος διανομής τους. Το πακέτο επιδοτήσεων των ΜΜΕ, που θα παρουσιαστεί ως μέτρο στήριξης Τύπου και Μέσων, σύμφωνα με τον κυβερνητικό εκπρόσωπο, θα είναι έτοιμο προς τα τέλη Μαΐου.\nΜε ετικέταΓΙΑΝΝΗΣ ΟΙΚΟΝΟΜΟΥΕΣΗΕΑ\nΠροηγούμενο άρθρο Η Universal θα διαχειρίζεται τον μουσικό κατάλογο του Έλβις Πρίσλεϊ\nΕπόμενο άρθρο Social Μπάχαλο: Ο όχλος της Πάτρας, τα βίντεο και η ιστορία με τα απλήρωτα νοίκια


Οι ημερήσιες προβλέψεις για όλα τα ζώδια 26/9/2019 - LIFEBUZZ - Ειδήσεις, νέα, επικαιρότητα από την Ελλάδα και από τον Κόσμο\nby Μαίρη Φρέση 26 Σεπτεμβρίου, 2019, 6:00 πμ\nΜοιραστείτε τις εμπειρίες της ζωής σας για να πάρετε με αυτόν τον τρόπο θετική ενέργεια. Προσέξτε τις αλλαγές στη διάθεσή σας που μπορούν να σας δημιουργήσουν ψυχοσωματικές αντιδράσεις. Σταματήστε να αγχώνεστε, εαν σε κάποια θέματα δεν εχετε βρει ακόμη λύση.\nΑποβάλλετε κάθε εγωισμό και αναγνωρίστε στην αγάπη το χάρισμα που έχει να γιατρεύει τις πληγές. Εαν δεν μπορείτε να δείξετε ευγνωμοσύνη στον σύντροφό σας που είναι αποφασισμένος να σας αφιερώσει περισσότερο χρόνο, τουλάχιστον μην αδιαφορείτε.\nΔώστε προτεραιότητα στις ανάγκες του εργασιακού σας χώρου, που σας αγχώνουν περισσότερο. Αφού θεωρείτε τις αποφάσεις σας τελεσίδικες, εννοείται ότι δεν μπορείτε να αφήνετε και αμφιβολίες.\nΦροντίστε να είστε πιο συντηρητικοί στη διαχείρηση των χρημάτων σας, προτού βρεθείτε ξεκρέμαστοι. Το να περιμένετε βοήθεια από φίλους που έχουν ακόμα πιο πολλά προβλήματα από εσάς είναι ανούσιο.\nΜην επιτρέψετε σε τρίτους να σας αποπροσανατολίσουν από τους βασικούς σας στόχους. Εδραιώστε τα θέματά σας για να μπορείτε να αποδώσετε τα μέγιστα. Μην το βάζετε κάτω, αν οι προσπάθειες να πείσετε κάποιον συνεργάτη σας αποδειχτούν άκαρπες.\nΑσχολούμενοι με το χώρο σας θα αισθανθείτε ψυχιά ανανεωμένοι και με εναλλακτικές λύσεις θα βγείτε νικητές. Μετριάστε την ένταση ανάμεσα σε εσάς και τον σύντροφό σας και περάστε μαζί όμορφες ημέρες.\nΕάν οι άλλοι σας καταπιέζουν με τις απόψεις τους και σας εκμεταλλεύονται, απλώς μην τους το επιτρέπετε. Μη χαρίζεστε σε κανέναν και αφήνετε στην άκρη τον αγώνα σας για καταξίωση. Προβείτε σε αντικαταστάσεις, εάν κάποιες σχέσεις σας έχουν υποστεί ζημιές.\nΕαν ο σύντροφός σας δεν είναι εκδηλωτικός και τον απασχολούν άλλα, δεν είναι η κατάλληλη στιγμή να τον πιέσετε ερωτικά. Με το να έχετε αμφιβολίες συνέχεια για το αν σας είναι πιστός το μόνο που θα καταφέρετε είναι να τον κουράσετε.\nΕαν κάποιοι είναι δύσπιστοι μαζί σας, μην προσπαθείτε με το ζόρι να τους πείσετε. Μην επιδιώκετε ακατόρθωτα πράγματα για να προωθήσετε τα καινούργια σας σχέδια. Θέματα που αφορούν άλλους δεν χρειάζεται να σας απασχολούν διαρκώς και να σας αναλώνουν.\nΒασιστείτε στις δυνάμεις σας και μην τα περιμένετε όλα από τους άλλους. Μην αλλάζετε σχέδια στα οποία έχετε δει πρόοδο για κάποια άλλα, τα οποία δεν έχουν σίγουρα αποτελέσματα. Εάν νιώθετε κουρασμένοι, βρείτε χρόνο να χαλαρώσετε και μην τα βάζετε με τους άλλους.\nΜην επαναστατείτε επειδή έχετε περισσότερη δουλειά και λιγότερη διασκέδαση. Κάντε καινούριες γνωριμίες, που θα σας ανοίξουν νέους δρόμους στον επαγγελματικό σας χώρο. Μην είστε κτητικοί απέναντι στο σύντροφό σας και μη ζηλεύετε χωρίς να έχετε αποδείξεις.\nΣε δύσκολους συνεργάτες φερθείτε με τυπικότητα για να μην υπάρξουν προστριβές και εντάσεις. Σε όλα υπάρχει ένα νόημα. Δεν υπάρχουν σημαντικά και ασήμαντα, γιατί ακόμα και τα πιο μικρά είναι ικανά να διασφαλίσουν τα συμφέροντά σας.\nPrevious article GNTM: διαγωνίζομενη έπεσε και της βγήκε το γόνατο


Στον Τρωικό Πόλεμο το επόμενο Total War; - Unboxholics.com\nΑυτό αποκαλύπτει νέο εμπορικό σήμα\n11 Aug 2019 13:46\nΌπως όλα δείχνουν, το επόμενο παιχνίδι της λατρεμένης σειράς στρατηγικής Total War θα μας μεταφέρει στον Τρωικό Πόλεμο. Συγκεκριμένα, ο παρατηρητικός χρήστης του Reddit, zhxws, ανακάλυψε πως η ομάδα ανάπτυξης Creative Assembly κατοχύρωσε το εμπορικό σήμα Total War Saga: Troy, στον επίσημο φορέα για πνευματικές ιδιοκτησίες του Ηνωμένου Βασιλείου.\nΟι Total War Saga τίτλοι είναι σαν τα βασικά παιχνίδια της σειράς, αλλά επικεντρώνονται σε μια συγκεκριμένη χρονική περίοδο, αντί για μια ολόκληρη εποχή. Ο πρώτος Total War Saga τίτλος κυκλοφόρησε το 2018. Ο λόγος γίνεται για το Thrones of Britannia που μετέφερε τους παίκτες στα βρετανικά νησιά το 878 μ.Χ.\nΌπως είχε αποδείξει και η μεγάλη επιτυχία της ταινίας Troy του 2004 με τον Brad Pitt, ο Τρωικός Πόλεμος είναι μια περίοδος της ελληνικής μυθολογίας που αγαπά ιδιαίτερα όχι μόνο το ελληνικό, αλλά και το παγκόσμιο κοινό.\nΜείνετε συντονισμένο στο Unboxholics.com για οτιδήποτε νεότερο σχετικά με το επόμενο κεφάλαιο της σειράς Total War.\nTags: total war total war saga: troy creative assembly\nTotal War: Warhammer II: Πρώτη ματιά στο campaign map


Σάλος έχει προκληθεί από το πρωί στα εγχώρια Μέσα Κοινωνικής Δικτύωσης, μετά την ανάρτηση της γνωστής ηθοποιού Ντόρις Κυριακίδου, για την πρόθεσή της να πουλήσει τον ένα της νεφρό, για 100.000 ευρώ, λόγω οικονομικών προβλημάτων!\nΗ είδηση έχει κάνει από το πρωί τον γύρο του διαδικτ\nΗ είδηση έχει κάνει από το πρωί τον γύρο του διαδικτύου, με πολλούς να δηλώνουν δύσπιστοι για την εγκυρότητά της. Η ίδια ωστόσο, όταν ρωτήθηκε αν είναι αλήθεια, απάντησε καταφατικά επιβεβαιώνοντας την.\nΗ ανάρτηση μετά από λίγες ώρες αποσύρθηκε από το σχετικό μέσω κοινωνικής δικτύωσης στο οποίο είχε αναρτηθεί, καθώς θεωρείται εμπορία οργάνων η οποία είναι παράνομη.\nΤην εν λόγω είδηση σχολίασε και η εκπομπή «Με αγάπη Χριστιάνα» και με αφορμή το δημοσίευμα αυτό η Χριστιάνα Αριστοτέλους αποκάλυψε ένα περιστατικό από το παρελθόν, όπου τηλεθεάτρια της ζητούσε επίμονα να την βοηθήσει να πουλήσει τον νεφρό της, λόγω της δύσκολης οικονομικής κατάστασης στην οποία βρισκόταν, γεγονός που σόκαρε τη γνωστή παρουσιάστρια.\n«Παιδιά να σας πω κάτι πολύ σοκαριστικό που μου είχε συμβεί εμένα πριν από αρκετά χρόνια. Με είχε πάρει τηλέφωνο μία φίλη της εκπομπής, και ήθελε να βρεθούμε. Δεν γνωριζόμασταν προσωπικά, ήθελε όμως να βρεθούμε. Βρεθήκαμε λοιπόν ένα απόγευμα θυμάμαι, και μέχρι το επόμενο πρωί ήμουν πολύ σοκαρισμένη. Μου είχε ζητήσει να την βοηθήσω να πουλήσει τον νεφρό της! Είχα πάθει την πλάκα της ζωής μου!Είχα πάθει πολύ μεγάλο σοκ, ειλικρινά»\nΔείτε όσα ανέφερε στο βίντεο που ακολουθεί:


«Βρε, τους μ...κες τι μας λέγανε!», γράφει ο Νέστορας Χατζούδης - Παλμός\nΌλοι γνωρίζουμε και αποδεχόμαστε πως ως μέλη μιας Κοινότητας, του ελληνικού λαού στην προκειμένη περίπτωση, έχουμε συγκεκριμένες υποχρεώσεις και βέβαια διάφορα ατομικά δικαιώματα (ορίζονται από το Σύνταγμα). Η επιβίωση, η συνέχιση της ύπαρξης και η ομαλή λειτουργία αυτής της Κοινότητας – του λαού – εξαρτώνται από την ανταπόκριση των μελών της, από εμάς τους πολίτες δηλαδή, στις βασικές μας υποχρεώσεις. Η συνθήκη αυτή αποτελεί και απαραίτητη προϋπόθεση προκειμένου να διασφαλίζεται η δυνατότητα άσκησης των δικαιωμάτων μας.\nΕίναι σαφές ότι μόνο στο πλαίσιο της συλλογικής ζωής, της κοινωνικής λειτουργίας με άλλα λόγια, αναδεικνύεται η κρίσιμη σημασία των ατομικών δικαιωμάτων των πολιτών. Πρωταρχικό, μεταξύ αυτών, το δικαίωμα στη ζωή και στην ελευθερία ανεμπόδιστης πρόσβασης στα εκάστοτε διαθέσιμα κοινωνικά αγαθά. Στο πλαίσιο βέβαια του πολιτικού μας συστήματος, του εκάστοτε επιπέδου ανάπτυξης της χώρας και των γνωστών κοινωνικών προβλημάτων, ανισοτήτων, ταξικών διαφορών, προσωπικών δυσαρεσκειών, κλπ, κλπ.\nΤα παραπάνω αυτονόητα θεωρούνται αποδεκτά από την πλειοψηφία των πολιτών αφού, με τα όποια προβλήματα, καταφέρνουμε στο πλαίσιο αυτό να συμβιώνουμε, προσπαθώντας ο καθένας μας, σύμφωνα με τις προσωπικές ικανότητες και επιδιώξεις, τα πιστεύω και τις φιλοδοξίες του να βελτιώσει τη ζωή του. Συνεπώς είναι να απορεί κανείς με τους «νεοδικαιωματιστές» που, με την άρνησή τους να ανταποκριθούν στις βασικές υποχρεώσεις τους προς το σύνολο, θέτουν σε κίνδυνο τη Δημόσια Υγεία, την ακεραιότητα ακόμα και την επιβίωση της Κοινότητας, και με τις συμπεριφορές τους υπονομεύουν τη συνοχή της. Αυτή την περίοδο ιδιαίτερα με τους αντιεμβολιαστές, το πλήθος, τη συχνότητα και την ένταση των ομαδικών διαμαρτυριών τους, τις μεθοδεύσεις που μετέρχονται για να αποφύγουν να εμβολιαστούν ή να τρομοκρατήσουν τους θεσμικά εντεταλμένους για την εφαρμογή των σχετικών προστατευτικών μέτρων για την προστασία από τον κίνδυνο της πανδημίας και βέβαια για τη βοήθεια που τους προσφέρεται από τρίτους είτε «ομοϊδεάτες» τους είτε με το αζημίωτο για την επιτυχία των επιδιώξεων τους.\nΤο φαινόμενο αυτό βέβαια δεν προέκυψε ξαφνικά και ουρανοκατέβατα. Έχει ρίζες στη κοινωνία μας. Στο πρόσφατο παρελθόν το γνωστό «δεν πληρώνω» (φορολογικές και άλλες οικονομικής φύσεως υποχρεώσεις) με ιδιαίτερο ιδιοτελές αλλά και πολιτικό φορτίο, αξιοποιήθηκε ως ατομικό δικαίωμα και αναδείχθηκε σε πολιτικό σύνθημα. Αν το Πολιτικό Σύστημα δεν κατάφερνε τελικά να προσγειωθεί στα δεδομένα της πραγματικότητας και το «δικαίωμα» αυτό γενικευόταν, θα έπαιρνε χαρακτήρα ευθείας υπονόμευσης της κρατικής υπόστασης με ό,τι αυτό συνεπαγόταν. Χωρίς μάλιστα να υπάρχει και να δρα ένας πολιτικός Φορέας με σχέδιο, γνώση και θέληση, προετοιμασμένος και ικανός να διαχειριστεί και να αντιμετωπίσει το χάος που θα προκαλούταν, η ανθρωπιστική καταστροφή θα ήταν αναπόφευκτη και η πολιτική εκτροπή αναπότρεπτη. Επακόλουθο! υπό αίρεση οι πολιτικές ελευθερίες (βασικό δικαίωμα) και θύματα της οικονομικής κατάρρευσης τα πλέον ευάλωτα κοινωνικά στρώματα που υποτίθεται ότι το «ΔΕΝ ΠΛΗΡΩΝΩ» θα ευνοούσε.\n(Απορία: σε περίπτωση που η Χώρα δεχόταν επίθεση από ξένη δύναμη, ποιό ατομικό δικαίωμα θα εφεύρισκαν οι «δικαιωματιστές», που αναμφίβολα θα ξεφυτρώσουν στο κοινωνικό χωράφι, για να αποφύγουν τη συμμετοχή τους στη συλλογική άμυνα του λαού!)\nΤότε, κατά το δεύτερο μισό της περασμένης δεκαετίας, όταν η πολιτική λειτουργία στη χώρα άρχισε να ισορροπεί και η αμείλικτη πραγματικότητα ανάγκαζε τους παρασυρμένους «δικαιωματιστές» του «δεν πληρώνω» να επισκέπτονται τα γκισέ της Εφορίας και λοιπών εισπρακτικών Φορέων για τα «αγωνιστικά χρεωστούμενα», συνάντησα γνωστό μου, υπέρμαχο του συνθήματος, περίλυπο, να βαδίζει σκυφτός και σκεπτικός και τον ρώτησα τί του συμβαίνει. «Τι να συμβαίνει! Από την Εφορία έρχομαι…! Πήγα και πλήρωσα τα “δεν πληρώνω”!». Και απομακρύνθηκε μονολογώντας: “Βρε τους μ@λ@κες τι μας λέγανε και τους πιστεύαμε!”».\nΗ εικόνα που παρουσιάζει σήμερα η κοινωνία μας με την έξαρση του δικαιωματικού αντιεμβολιαστικού παραλογισμού, μου θύμισε το περιστατικό που περιέγραψα πιο πάνω και όχι χωρίς συμπάθεια προς τους παρασυρμένους από άγνοια, ευκολοπιστία, φοβίες κλπ. σκέφτομαι: καλά, στους περισσότερους από αυτούς ο κορωνοϊός είναι βέβαιο θα κάνει τη χάρη και θα τους δώσει την ευκαιρία, δρασκελώντας το κατώφλι του Νοσοκομείου προς την έξοδο να μονολογήσουν αυτοσαρκαζόμενοι, πλην περιχαρείς: «Βρε τους μ@λ@κες τι μας λέγανε!». Όμως, σε έναν απροσδιόριστο αριθμό από το πλήθος των αφελών και αθώων αντιεμβολιαστών, ο COVID δεν θα χαριστεί και δεν θα ζήσουν να χαρούν την έξοδό τους από τις ΜΕΘ μονολογώντας αυτοσαρκαζόμενοι: Βρε, τι μας λέγανε… και οι μ@λ@κες τους πιστέψαμε!\nΑρθρογραφία Δεν πληρώνω Ελληνική κοινωνία Λαός Νέστορας Χατζούδης


Πανελλήνιες 2021 - Εσπερινά Λύκεια: «Αγκάθι» για τους μαθητές η Ελάχιστη βάση εισαγωγής\nΠανελλήνιες 2021: Προβληματισμό, αλλά και αντιδράσεις έχει προκαλέσει η Ελάχιστη βάση εισαγωγής στις φετινές εξετάσεις στους μαθητές Εσπερινών Λυκείων.\nΜαθητές μίλησαν στο ΕΘΝΟΣ και αναφέρουν πώς «αφανίζουν την εσπερινή εκπαίδευση. Καταδικάζουν το μέλλον μας».\nΗ Χριστίνα είναι μαθήτρια της Β’ Λυκείου. Ξυπνάει τα πρωινά όπως όλοι οι συνομήλικοί της, αλλά όχι για να πάει στο σχολείο. Το δικό της πρόγραμμα ξεκινά με δουλειά το πρωί και τελειώνει με σχολείο το βράδυ. Μερικές ημέρες καταφέρνει να στριμώξει και κάποια ελάχιστα ενισχυτικά μαθήματα, τα οποία αναγκάζεται να πληρώσει η ίδια από τα μεροκάματά της για να μπορέσει να κάνει τα όνειρά της πραγματικότητα.\nΗ οικογένειά της βρίσκεται στο πλευρό της, αλλά η οικονομική τους κατάσταση την οδήγησε από νωρίς στη δύσκολη ισορροπία ταυτόχρονης εργασίας και εκπαίδευσης σε μια ηλικία στην οποία η πλειονότητα των παιδιών μοιράζει το χρόνο της μεταξύ σχολείου και φροντιστηρίου για να μπορέσει να διασφαλίσει το εισιτήριο στην Τριτοβάθμια Εκπαίδευση.\nΗ Χριστίνα είναι μία από τις μαθήτριες και τους μαθητές των εσπερινών Λυκείων, μιας σχολικής κατηγορίας που περιλαμβάνει ανθρώπους όλων των ηλικιών που ελπίζουν για κάτι καλύτερο. Δυσκολεύονται, αλλά έχουν μια χαραμάδα ελπίδας να αλλάξουν τις συνθήκες καταφέρνοντας να σπουδάσουν. Και είναι αυτή η ελπίδα που βλέπουν εδώ και λίγους μήνες να γίνεται καπνός μέσα από τη θέσπιση της Ελάχιστης Βάσης Εισαγωγής από το υπουργείο Παιδείας στην τριτοβάθμια εκπαίδευση, η οποία είναι κοινή και για τους μαθητές των εσπερινών λυκείων και τους μαθητές των ημερησίων λυκείων.\nΜέχρι τώρα οι μαθητές των εσπερινών λυκείων διαγωνίζονταν μεταξύ τους για την εισαγωγή τους στην Τριτοβάθμια Εκπαίδευση και σε κάθε σχολή εισαγόταν ένα μικρό ποσοστό μαθητών των εσπερινών λυκείων, επιπλέον των εισαγομένων από τα ημερήσια λύκεια. Πρόκειται για το γνωστό ποσοστό του 1%, το οποίο μπορεί τυπικώς να μην καταργήθηκε, αλλά ουσιαστικά εξαφανίζεται δεδομένου ότι οι μαθητές των εσπερινών Λυκείων θα πρέπει πλέον να ανταγωνιστούν επί ίσοις όροις στις πανελλαδικές εξετάσεις τους απόφοιτους των ημερησίων, την ώρα που δεν έχουν ούτε τον ίδιο διαθέσιμο χρονο για μελέτη, αλλά τις περισσότερες φορές ούτε και τη δυνατότητα να παρακολουθήσουν φροντιστηριακά μαθήματα. Πρακτικά πρόκειται για περίπου 600 άτομα στο σύνολο των εισακτέων κάθε χρονιάς.\n«Δουλεύω από τα 15. Επρεπε να δουλέψω, τα οικονομικά μας ήταν τέτοια που δεν υπήρχε άλλη λύση» λέει, η Χριστίνα Αναστασοπούλου, η οποία θέλει να σπουδάσει Φιλολογία.\nΣτα 17 της εργάζεται ήδη εδώ και δύο χρόνια στην εστίαση και είναι από τις καλύτερες μαθήτριες στην τάξη της: «Ξεκινάω τη δουλειά στις 10 το πρωί, συνεχίζω στο σχολείο από όπου σχολάω στις 10.25 το βράδυ. Οι μέρες μου είναι κουραστικές, μετά βίας βρίσκω χρόνο να διαβάσω. Θέλω όμως να έχω την ευκαιρία να προοδεύσω».\nΑυτήν την ευκαιρία βλέπει τώρα να της στερούν: «Αναζητούσαμε κατανόηση. Αντί το υπουργείο να είναι αρωγός στην προσπάθεια των ανθρώπων που πραγματικά παλεύουν για κάτι καλύτερο, αδιαφορεί και στέκεται απέναντί τους. Θεωρούν ότι αν λείψει το απειροελάχιστο δικό μας ποσοστό, το οποίο δε στερεί από κανέναν συνυποψήφιό μας την εισαγωγή, θα αναβαθμιστεί το κύρος των ελληνικών Πανεπιστημίων. Στην πραγματικότητα όμως το μόνο που κάνουν είναι να μας καταδικάζουν» λέει η Χριστίνα.\nΣτο διάστημα που μεσολάβησε από τον περασμένο Φεβρουάριο έχουν κάνει πολλές προσπάθειες να συναντηθούν με την ηγεσία του υπουργείου: «Η κυρία Κεραμέως δε βρήκε ούτε ένα τέταρτο της ώρας για μια τηλεδιάσκεψη μαζί μας. Δεν είπε ποτέ όχι, αλλά δε μας είδε και ποτέ» μας λέει η Κωνσταντίνα Δάρρα, υποψήφια για τις εξετάσεις, η οποία αυτή τη στιγμή κάθεται ξανά στα θρανία του 1ου Εσπερινού ΕΠΑΛ Αιγάλεω μαζί με το γιο της και συνυποψήφιό της στον ναυτιλιακό τομέα.\nΣτα 43 της και μητέρα δυο παιδιών σε μονογονεική οικογένεια, βρέθηκε για άλλη μια φορά στα θρανία. Η ίδια αναγκάστηκε να εγκαταλείψει το σχολείο σε μικρή ηλικία καθώς χρειάστηκε να δουλέψει και δεν μπόρεσε να επιστρέψει παρά μόνο τώρα που τα παιδιά της μεγάλωσαν αφού όσο ήταν μικρά δεν είχε καμία βοήθεια γι΄αυτά.\n«Πραγματικά η συμπεριφορά που αντιμετωπίζουμε μας έχει πικράνει πολύ. Πιστεύουν πως θα δεχόμαστε να περάσουμε με 2 και με 3 σε κάποια σχολή; Και πως θα συνεχίζαμε μετά;» σημειώνει προσθέτοντας πως οι μαθητές των εσπερινών δεν αντιτίθενται στην ελάχιστη βάση εισαγωγής. «Η ενιαία βάση όμως με τα πρωινά σχολεία ουσιαστικά αφανίζει την εσπερινή εκπαίδευση. Θα μπορούσαν να εφαρμόσουν αυτό που και εμείς οι ίδιοι προτείναμε την ελάχιστη βάση μεταξύ των υποψηφίων των εσπερινών».\nΗ κυρία Δάρρα επισημαίνει πως η «Πολιτεία σχεδόν έχει ξεχάσει ότι υπάρχουμε. Συμμαθητές μου παραλίγο να μείνουν στην ίδια τάξη διότι τους έλειπε ο εξοπλισμός για την τηλεκπαίδευση. Μας λένε διαρκώς για τους αιώνιους φοιτητές. Εμείς θα βρωμίσουμε τα πανεπιστήμια; Δεν είπαμε ότι το σύνολο των μαθητών των εσπερινών είναι άγιοι. Γνωρίζουμε πρώτοι εμείς ποιοι γράφονται για το πάσο, για τις εκπτώσεις. Αλλά μήπως αυτό το φαινόμενο δεν υπάρχει και σε άλλα σχολεία»; καταλήγει.\nΕτοιμάζουν προσφυγή στο ΣτΕ\nΞεχασμένοι από εκπαιδευτικά μέτρα όπως τα voucher των 200 ευρώ για την αγορά ηλεκτρονικού εξοπλισμού για την τηλεκπαίδευση, καθώς αυτά τα έλαβαν μόνον όσοι ήταν έως 24 ετών, τη στιγμή που το σύνολο των μαθητών έκανε διαδικτυακά μαθήματα και η οικονομική κατάσταση στις περισσότερες περιπτώσεις δεν επιτρέπει τέτοιες αγορές, ξεχασμένοι αρχικά και από τα self tests, καθώς στο άνοιγμα των σχολείων χρειάστηκε να πάνε στα εκπαιδευτήρια προκειμένου να τα λάβουν από εκεί μετά τη σύγχυση που είχε προκληθεί από τις αντιφατικές πληροφορίες, οι μαθητές των εσπερινών λυκείων της Ελλάδας αισθάνονται μαθητές όχι δεύτερης ευκαιρίας, αλλά δεύτερης κατηγορίας.\nΟ Θανάσης Καρελιώτης μαθητής στο ΕΠΑΛ Αγίων Αναργύρων, μέλος του πανελλαδικού Συντονιστικού των μαθητών των εσπερινών Λυκείων και ταυτόχρονα αντιπρόεδρος της Ομοσπονδίας Γονέων Αττικής καθώς έχει και έξι παιδιά, αποκαλύπτει ότι πλέον η προσφυγή στο Συμβούλιο της Επικρατείας (ΣτΕ) είναι μονόδρομος: «Θα την καταθέσουμε εντός της εβδομάδας. Δεν μπορεί στη μέση μιας πορείας το ένα μέρος να αλλάζει τους κανόνες του παιχνιδιού. Για ποιο λόγο; Για να τιμωρήσει αυτόν που δεν κατάφερε να συνεχίσει το σχολείο στα 17 και προσπαθεί για μια καλύτερη ζωή στα 35»;\nΟ ίδιος ξεκαθαρίζει ότι το ζήτημα των αιωνίων φοιτητών δεν έχει καμία σχέση με το ποσοστό εισαγωγής από τα εσπερινά: «Τα στοιχεία λένε ότι από τους 100 μαθητές εσπερινών που θα εισαχθούν στο Πανεπιστήμιο, οι 70 θα αποφοιτήσουν. Οι περισσότεροι στα εσπερινά είμαστε ενήλικες. Ξαναμπαίνουμε στην εκπαιδευτική διαδικασία γιατί είμαστε αποφασισμένοι να την ολοκληρώσουμε».\nΑυτό που ζητούν οι μαθητές είναι η εξαίρεσή τους από την Ελάχιστη Βάση Εισαγωγής: «Είναι αδύνατο να ανταγωνιστούμε τα παιδιά των πρωινών. Μόνη λύση είναι η εξαίρεσή μας, όπως συμβαίνει με τους Έλληνες πολίτες της μουσουλμανικής μειονότητας της Θράκης, τους Ελληνες του εξωτερικού και τα παιδιά Ελλήνων υπαλλήλων στο εξωτερικό» επισημαίνει.\nΣτο πλευρό τους έχουν ταχθεί ήδη τα κόμματα της αντιπολίτευσης με την κατάθεση τροπολογιών και ερωτήσεων. Πριν λίγες ημέρες αναφορά στη Βουλή για την ουσιαστική κατάργηση του 1% έκανε και ο πρόεδρος του ΣΥΡΙΖΑ, Αλέξης Τσίπρας, ενώ το ΜΕΡΑ25 τους παρέχει τη νομική κάλυψη για τις επόμενες κινήσεις τους.\n#ΑΕΙ#ΕΒΕ#ΕΛΑΧΙΣΤΗ ΒΑΣΗ ΕΙΣΑΓΩΓΗΣ#ΕΣΠΕΡΙΝΑ ΛΥΚΕΙΑ#ΕΣΠΕΡΙΝΑ ΣΧΟΛΕΙΑ#ΠΑΝΕΛΛΑΔΙΚΕΣ#ΠΑΝΕΛΛΑΔΙΚΕΣ 2021#ΠΑΝΕΛΛΑΔΙΚΕΣ ΕΞΕΤΑΣΕΙΣ#ΠΑΝΕΛΛΑΔΙΚΕΣ ΕΞΕΤΑΣΕΙΣ 2021#ΠΑΝΕΛΛΗΝΙΕΣ#ΠΑΝΕΛΛΗΝΙΕΣ 2021#ΠΑΝΕΛΛΗΝΙΕΣ ΕΙΣΑΚΤΕΟΙ#ΠΑΝΕΛΛΗΝΙΕΣ ΕΞΕΤΑΣΕΙΣ#ΠΑΝΕΛΛΗΝΙΕΣ ΠΑΝΕΛΛΑΔΙΚΕΣ 2021#ΠΑΝΕΠΙΣΤΗΜΙΑ#ΥΠΟΥΡΓΕΙΟ ΠΑΙΔΕΙΑΣ


Εξω απο τα δόντια: Ταχύτερο και πιο «δίκαιο» το άρθρο 99\nΤαχύτερο και πιο «δίκαιο» το άρθρο 99\nΣειρά νέων τροποποιήσεων στο άρθρο 99 του Πτωχευτικού Κώδικα εμπεριέχονται στο σχέδιο νόμου του υπουργείου Ανάπτυξης. Με τις διατάξεις αυτές, επιχειρείται να μπει φρένο στην εκμετάλλευση του ισχύοντος πλαισίου, ώστε να προστατευτούν τα φορολογικά δικαιώματα του Δημοσίου, να συντομευτούν οι διαδικασίες, αλλά και να ενισχυθεί η διαπραγματευτική θέση των εργαζομένων.\nΜε τις νέες ρυθμίσεις διευκρινίζεται το αξιόποινο των φορολογικών παραβάσεων, μειώνεται σε δύο από τέσσερις μήνες το περιθώριο ολοκλήρωσης της συμφωνίας εξυγίανσης μεταξύ οφειλέτη και πιστωτών, παύει η καταχρηστική χρήση των ευεργετικών διατάξεων του άρθρου 99 από τις επιχειρήσεις, θεσπίζεται η δυνατότητα απαγόρευσης απολύσεων πριν την έγκριση και την επικύρωση της συμφωνίας, προβλέπεται η αυτόματη αναστολή εξαίρεσης των απαιτήσεων των εργαζομένων από την απαγόρευση μέτρων αναγκαστικής εκτέλεσης κ.ο.κ.\nΣε ό,τι αφορά τις ποινικές ευθύνες των οφειλετών, προτείνεται η αναστολή της ποινικής δίωξης μόνο για τα αδικήματα της καθυστέρησης άνω των τεσσάρων μηνών των βεβαιωμένων χρεών προς το Δημόσιο και δημόσιους οργανισμούς εφόσον αυτά τελέσθηκαν πριν από την υποβολή της αίτησης για το άνοιγμα της διαδικασίας εξυγίανσης. Το αξιόποινο δεν θα εξαλείφεται αλλά θα αναστέλλεται με την δικαστική επικύρωση της συμφωνίας και μόνο η απόλυτη υλοποίηση της συμφωνίας εξυγίανσης θα οδηγεί σε εξάλειψη του αξιόποινου. Στο νομοσχέδιο γίνεται σαφές ότι ο νομοθέτης δεν αναφέρεται σε πράξεις φοροδιαφυγής, αλλά μόνο σε πράξεις καθυστέρησης, δηλαδή υπερημερίας σε σχέση με την καταβολή οποιωνδήποτε χρηματικών οφειλών προς το Δημόσιο που είναι ήδη βεβαιωμένες ταμιακά σε ΔΟΥ ή Τελωνεία.\nΜε άλλη ρύθμιση, περιορίζεται η δυνατότητα προσφυγής στο άρθρο 99 για την επικύρωση νεώτερης συμφωνίας εξυγίανσης, αν δεν έχει παρέλθει τουλάχιστον πενταετία από την επικύρωση της πρώτης. Η προτεινόμενη διάταξη αποτελεί μέτρο περιορισμού κατάχρησης της ρύθμισης, δίνει όμως κατ' εξαίρεση δυνατότητα στον οφειλέτη, αν έχει και πάλι δυσκολίες, να καταφύγει εκ νέου στο άρθρο 99, μόνο όμως για να κάνει χρήση της απευθείας επικύρωσης συμφωνίας που έχει ήδη συναφθεί με τους πιστωτές. Με τον τρόπο αυτό ευνοούνται οι συμφωνίες που συνάπτονται και είναι έτοιμες ήδη πριν από την έναρξη της διαδικασίας.\nΕπίσης, μειώνεται σε δύο μήνες αντί τέσσερις σήμερα το περιθώριο σύναψης συμφωνίας μεταξύ οφειλέτη και πιστωτών. Αντίστοιχα η δυνατότητα παράτασης των συζητήσεων περιορίζεται από τους τρεις μήνες σε μόνον έναν. Με τον τρόπο αυτό ασκείται πίεση στον οφειλέτη να έλθει σε επαφή με τους πιστωτές του ήδη πριν υποβάλει την αίτηση και πάντως κατά το χρόνο μεταξύ κατάθεσης της αίτησης και έκδοσης της απόφασης. Εναρμονίζεται επίσης ο χρόνος της δικασίμου για την επικύρωση της συμφωνίας με το χρόνο για τη συζήτηση της αίτησης ανοίγματος της διαδικασίας εξυγίανσης (εντός διμήνου).\nΣε άλλη διάταξη προβλέπεται επίσης ότι, αν δεν υπάρχει μεσολαβητής ή ο μεσολαβητής παραλείπει να ενημερώσει το δικαστήριο για την αδυναμία υλοποίησης συμφωνίας εξυγίανσης, σχετική αίτηση ανάκλησης της διαδικασίας μπορεί να υποβάλλει οποιοσδήποτε πιστωτής.\nΠροβλέπεται επίσης ότι, κατά την έναρξη της διαδικασίας εξυγίανσης, το δικαστήριο μπορεί να διατάξει τη διατήρηση των αναγκαίων θέσεων εργασίας μέχρι να επικυρωθεί ή να απορριφθεί το σχέδιο εξυγίανσης. Η εξουσία του δικαστηρίου θα ασκείται ανάλογα με την κατάσταση της επιχείρησης. Το δικαστήριο θα πρέπει να σταθμίζει το όφελος των εργαζομένων από τη διατήρηση θέσεων εργασίας με την πιθανή βλάβη της επιχείρησης από την παραμονή πλεονάζοντος δυναμικού.\nΕξαίρεση απαιτήσεων εργαζομένων\nΣε ό,τι αφορά τη δυνατότητα εξαίρεσης των απαιτήσεων των εργαζομένων (μισθοί, αποζημιώσεις κ.ά.) από την αναστολή μέτρων αναγκαστικής εκτέλεσης (ασφαλιστικά μέτρα κ.ά.), από δυνητική που είναι σήμερα κατά βούληση των δικαστηρίων, καθίσταται υποχρεωτική βάσει νόμου. Μόνο αν το δικαστήριο κρίνει ότι για κάποιον ειδικό σπουδαίο λόγο ενδείκνυται η αναστολή θα επιτρέπεται η τελευταία. Εκτός αυτού, προβλέπεται ότι το δικαστήριο μπορεί να εξαιρέσει από την αναστολή σε μεγαλύτερη έκταση τα ποσά απαιτήσεων, που είναι αναγκαία για τη διατροφή πιστωτή ή της οικογένειάς του ή τρίτων προσώπων.\nΔημιουργία της Ιδιωτικής Κεφαλαιουχικής Εταιρείας\nΤη δημιουργία ενός νέου εταιρικού τύπου, της Ιδιωτικής Κεφαλαιουχικής Εταιρείας (ΙΚΕ), προβλέπει το σχέδιο νόμου του ΥΠΑΑΝ. Η νέα εταιρεία θα είναι κεφαλαιουχική, εκ του νόμου εμπορική, με νομική προσωπικότητα, με δυνατότητα μονοπρόσωπης διαμόρφωσης ορισμένης διάρκειας, με καταστατική έδρα την Ελλάδα, χωρίς κρατική εποπτεία, και με ελάχιστο κεφάλαιο ακόμα και 1 ευρώ.\nΧαρακτηριστικό της θα είναι η ευρύτατη δυνατότητα διαφορετικών καταστατικών διαμορφώσεων, η δε ανάμειξη συμβολαιογράφου θα προβλέπεται μόνο σε περιπτώσεις εισφοράς ακινήτων.\nΗ νέα αυτή εταιρεία θα είναι ενταγμένη στο σύστημα του ΓΕΜΗ και αυτού της απλοποιημένης ίδρυσης μέσω των υπηρεσιών μιας στάσης. Επιπλέον, η νέα εταιρεία θα είναι κατάλληλη να λειτουργήσει σε διεθνές περιβάλλον. Το καταστατικό της θα μπορεί να είναι, είτε στην ελληνική, είτε στην αγγλική, ούτως ώστε να χρησιμοποιείται για επιχειρήσεις που λειτουργούν και στο εξωτερικό. Οι εταίροι θα μπορούν να λαμβάνουν αποφάσεις στην Ελλάδα ή στο εξωτερικό.\nΒασική καινοτομία του σχεδίου είναι η αποσύνδεση της εταιρικής συμμετοχής και των μεριδίων από το κεφάλαιο. Ενώ δηλαδή στις κλασικές περιπτώσεις της ΑΕ και τις ΕΠΕ οι μετοχές και τα εταιρικά μερίδια αποτελούν τμήμα του κεφαλαίου και προσδιορίζουν το μέγεθος της συμμετοχής του κάθε εταίρου, ανάλογα με τον αριθμό μεριδίων που κατέχει, στην Ιδιωτική Κεφαλαιουχική Εταιρεία τα εταιρικά μερίδια ανάγονται όχι αποκλειστικά στο κεφάλαιο, ως μοναδικό παρονομαστή, αλλά σε ένα ευρύτερο παρονομαστή, που αποτελείται από την αξία του συνόλου των εισφορών.\nΟι συμμετοχές των εταίρων δηλαδή θα υπολογίζονται όχι μόνο επί του κεφαλαίου, αλλά επί ενός μεγαλύτερου συνόλου αξιών στο οποίο θα περιλαμβάνονται εισφορές που δεν μπορούν να αποτελέσουν κεφάλαιο, παραδείγματος χάριν, είναι η εργασία, ή που συνίσταται στην ανάληψη ευθύνης μέχρι κάποιο ποσό για χρέη της εταιρείας. Με τον τρόπο αυτό η νέα εταιρική μορφή μπορεί να ικανοποιήσει ποικίλες ανάγκες.\nΣτο νέο τύπο εταιρείας, αναγνωρίζεται κάθε είδους εισφορά όπως η εργασία, η εισφορά ευθύνης που ενισχύει την πιστοληπτική ικανότητα της εταιρείας, κάτι που έχει ιδιαίτερη σημασία για τις επιχειρήσεις, χωρίς ανάγκη υψηλής κεφαλαιακής υποδομής.